Diari Oficial de la Generalitat Valenciana


Sumari del DOGV 5411, del 20-12-2006 (2006/13892)

Notificació a Gary Neil Pinkney i a Anna Marie Pinkney. Judici de desnonament per falta de pagament número 12/2006.
-------------------------------------------------------------------------------------------------------------------

### Dades del document

Número de DOGV
:   5411

Data del DOGV
:   20-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13946


Organisme emissor
:   Juzgado de Primera Instància Número 4 de Dénia

Tipus de document
:   Anunci

Notificació a Gary Neil Pinkney i a Anna Marie Pinkney. Judici de desnonament per falta de pagament número 12/2006. [2006/M13670]  
Part demandant: Ferrando Gestión y Servicios Inmobiliarios, SL.  
Part demandada: Gary Neil Pinkney i Anna Marie Pinkney.  
En el judici a què es fa referència, s'ha dictat la resolució el text literal de la qual és el següent:  
Sentència número 156/2006.  
Dénia, 27 de setembre de 2006.  
Vistes per la jutgessa substituta del Jutjat de Primera Instància número 4 de Dénia Purificación Villalta Mompeán, les presents actuacions de judici verbal, acció de desnonament número 12/06 entre parts, d'una, com a demandant, la societat Ferrando Gestión y Servicios Inmobiliarios, SL, representada pel procurador senyor Gregori Ferrando i assistida per la lletrada senyora Valentín Pedro i d'una altra, com demandats, Gary Neil Pinkney i Anna Marie Pinkney, declarats en rebel·lia processal per no comparéixer malgrat constar en les actuacions la seua citació en temps i legal forma, sobre desnonament per falta de pagament de la renda.  
Antecedents de fet:   
1. Per la representació abans indicada es va presentar demanda, remesa a este Jutjat amb data 3 de gener de 2006, fundant-la en els fets, que s'expressen en l'escrit de demanda i que es concreten en el fet que les parts van subscriure un contracte d'arrendament en data 24 de novembre de 2004 pel qual l'actora arrendava als demandats un local comercial siti al carrer de l'Església, número 8, de Moraira i la plaça de garatge número 47 de l'edifici sud, siti a l'avinguda de Madrid de la mateixa localitat.  
Que en la clàusula segona s'acorda que l'entrada en vigor del dit contracte tindrà lloc l'1 de desembre de 2004 i com a termini de duració un any, sense que existisca possibilitat de pròrroga llevat que s'acorde per escrit i de forma expressa. Així, la renda estipulada per al local i plaça de garatge s'estipula en l'import de 1.200 euros/mes, més les despeses inherents, com ara taxes, servicis, comunitat de propietaris i altres, que s'haurà de pagar-se per endavant en els primers cinc dies de cada mes.  
Els demandats van deixar de pagar la renda i quantitats assimilades en el mes de febrer de l'any 2005, la qual cosa va motivar que la societat els requerira a través de burofax amb justificant de recepció pel qual se'ls notificava la no renovació del contracte, i se'ls va demanar l'entrega de la possessió del local i plaça de garatge el 30 de novembre de 2005, a més d'exigir les quantitats degudes i a pesar d'això van continuar fent ús d'estos i a més en els fonaments de dret que consten en els actes del procés.  
2. Per Interlocutòria de data 3 de març de 2003 es va admetre a tràmit la demanda, es va acordar citar les parts per a l'acte del judici assenyalat el dia 25 de setembre de 2006, i se'ls van fer les prevencions que consten en la part dispositiva d'este.  
3. El dia i a l'hora assenyalada compareixen per la part actora, el representant legal de la societat actora, el procurador senyor Gregori Ferrando i la lletrada senyora Valentín Pedro i no compareix la part demandada a pesar de constar en els actes del procés la seua citació en forma legal i amb les advertències que prescriu la llei.   
La part actora s'afirma i ratifica en la demanda presentada i sol·licita que el judici seguisca el seu curs i proposa com a prova la documental acompanyada del seu escrit de demanda i l'interrogatori de part; el tribunal té la documental per reproduïda i sa senyoria vista la incompareixença injustificada de la part demandada, prèvia declaració de rebel·lia del demandat, es declara acabada la vista, a fi de dictar sentència i declara ser procedent el desnonament i s'avisa de llançament al demandat si no desallotja el local en el termini assenyalat en la llei.  
4. Queden com a fets provats després de valorar la documental presentada per la part actora en el seu escrit de demanda: a) Que les parts van subscriure un contracte d'arrendament en data 24 de novembre de 2004 pel qual l'actora arrendava als demandats un local comercial siti al carrer de l'Església, número 8, de Moraira i la plaça de garatge número 47 de l'edifici sud siti a l'avinguda de Madrid de la mateixa localitat; b) Que en la clàusula segona s'acorda que l'entrada en vigor d'este tindrà lloc l'1 de desembre de 2004 i com a termini de duració un any, sense que existisca possibilitat de pròrroga llevat que s'acorde per escrit i de forma expressa. Així, la renda estipulada per al local i plaça de garatge s'estipula en l'import de 1.200 euros/mes, més les despeses inherents, com ara taxes, servicis, comunitat de propietaris i altres, que s'hauran de pagar per anticipat en els primers cinc dies de cada mes; c) Els demandats van deixar de pagar la renda i quantitats assimilades en el mes de febrer de l'any 2005, la qual cosa va motivar que la societat els requerira a través de burofax amb justificant de recepció pel qual se'ls notificava la no renovació del contracte, i se'ls va demanar l'entrega de la possessió del local i plaça de garatge el 30 de novembre de 2005, a més d'exigir les quantitats degudes i a pesar d'això van continuar fent ús d'estos.  
5. En el present procediment s'han observat les prescripcions legals.  
Fonaments de dret:   
1. No havent comparegut els demandats a pesar de constar en els actes del procés la seua citació que se'ls va fer en legal forma, i en aplicació de l'article 1.565 i següents del Codi Civil en concret l'article 1.569-1é del mateix text legal: «L'arrendador podrà desnonar judicialment l'arrendatari per alguna de les causes següents: 1. Haver expirat el termini convencional o el que es fixa per a la duració dels arrendaments en els articles 1.577 i 1.581», havent sol·licitat la part actora l'interrogatori dels demandats i davant de la seua incompareixença, este tribunal, de conformitat amb l'article 304 de la LECn, considera reconeguts els fets en què la dita part ha intervingut personalment i la fixació dels quals com a certs li siga enterament perjudicial, és procedent, de conformitat amb el que establix l'article 440 in fine i concordants de la Llei d'Enjudiciament Civil, dictar sentència, per la qual estimant la pètita de la demanda inicial de les actuacions, es declare ser procedent el desnonament sol·licitat de Gary Neil Pinkney i Anna Marie Pinkney, amb advertència a estos de llançament, si no desallotgen el local i plaça de garatge.  
2. Les costes del procediment han d'imposar-se de forma preceptiva als demandats per imperatiu de l'article 394 de la Llei d'Enjudiciament Civil.  
Vistos els preceptes esmentats i la resta de d'aplicació.  
Decisió:   
Que estimant la demanda deduïda pel procurador senyor Gregori Ferrando, en nom i representació de Ferrando Gestión y Servicios Inmobiliarios, SL, contra Gary Neil Pinkney i Anna Marie Pinkney, declare resolt el contracte d'arrendament sobre el local comercial siti al carrer de l'Església, número 8, de Moraira i la plaça de garatge número 47 de l'edifici sud siti a l'avinguda de Madrid de la mateixa localitat i que existia entre l'actor i la part demandada, per falta de pagament de rendes pactades i quantitats assimilades i conseqüentment declare ser procedent el desnonament de Gary Neil Pinkney i Anna Marie Pinkney de l'expressat local i plaça de garatge, amb l'advertència que si no el desallotgen, seran llançats a costa d'ells i amb expressa imposició de costes.  
Així esta és la meua sentència, contra la qual es pot interposar recurs d'apel·lació davant de l'Audiència Provincial d'Alacant en el termini de cinc dies des de la notificació, conforme als articles 455 i següents de la Llei d'Enjudiciament Civil 1/2000, que pronuncie, mane i firme.  
Publicació. Donada, llegida i publicada va ser l'anterior sentència per la senyora que la va dictar, estant celebrant audiència pública el dia de hui, de la qual cosa jo, la secretària judicial, done fe, a Dénia, 27 de setembre de 2006.  
Atés el desconeixement de l'actual domicili o residència de la part demandada, per providència de 10 d'octubre de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat per a dur a efecte la diligència de notificació de la sentència de data 27 de setembre de 2006 a Gary Neil Pinkney i Anna Marie Pinkney.  
Dénia, 10 d'octubre de 2006.. La secretària judicial: Liliana Anduix Serra.